கொச்சி ஹனீஃபா

சலீம் அகமது கோஷ்  (ஏப்ரல் 22, 1948 - பிப்ரவரி 2, 2010) பலராலும் அவரது திரைப்பெயரான கொச்சி ஹனீஃபா(மலையாளம்:   കൊച്ചിന്‍   ഹനീഫ) என்று அறியப்பட்ட  ஓர் இந்திய திரைப்பட நடிகர், திரைப்பட இயக்குநர் மற்றும் திரைக்கதை எழுத்தாளர். 

திரைப்பட வாழ்க்கை
புனித ஆல்பர்ட் கல்லூரியில் தாவரவியலில் இளங்கலை பட்டம் பெற்ற இவர் கொச்சின் கலாபவன் நாடக கலைக்கூடத்தில் இணைந்து நாடக நடிகராக நடிப்பு வாழ்வை துவக்கினார். ஹனீபா என்று ஒரு கதாபாத்திரத்தில் நடித்தது புகழ்பெற்றதால் தன் பெயரை கொச்சி ஹனீபா என மாற்றிக்கொண்டார். துவக்கத்தில் ஓர் எதிர்மறை நடிகராக, வில்லனாக, நடித்து வந்தவர் பின்னாளில் சிறந்த நகைச்சுவை நடிகராக மலையாளத் திரையுலகிலும் தமிழ்த் திரையுலகிலும் வெற்றி பெற்றார். தமிழ், மலையாளம் மற்றும் இந்தித் திரைப்படங்களில் 300க்கும் கூடுதலான திரைப்படங்களில் நடித்துள்ளார். ஓர் திரைப்படத் தயாரிப்பாளராக அவரது வால்த்சல்யம் (1993) திரைப்படத்தின் மூலம் அறிமுகமானார். கொச்சி ஹனீபா, மகாநதி, லேசா லேசா, வேட்டைக்காரன், பாசப் பறவைகள், வானமே எல்லை உள்ளிட்ட பல்வேறு  தமிழ் படங்களிலும் நகைச்சுவை மற்றும் குணசித்திர வேடங்களிலும் நடித்திருக்கிறார். 

இறப்பு
அவர் கல்லீரல் புற்றுநோயால் அவதிப்பட்டு இராமச்சந்திரா மருத்துவமனையில் சிகிச்சை பலனளிக்காமல் மருத்துவமனையில் பெப்ரவரி 2, 2010 அன்று மாலை 3 மணி அளவில் இறந்தார்.http://thatstamil.oneindia.in/movies/news/2010/02/02-malayalam-actor-cochin-haneefa-passes.htmlhttp://www.manoramaonline.com/cgi-bin/MMOnline.dll/portal/ep/contentView.do?contentId=6678535&tabId=1&channelId=-1073865030&programId=1080132912&BV_ID=@@@

மேற்கோள்கள்

வெளியிணைப்புகள்


பகுப்பு:1948 பிறப்புகள்
பகுப்பு:தமிழ்த் திரைப்பட நடிகர்கள்
பகுப்பு:மலையாளத் திரைப்பட நடிகர்கள்
பகுப்பு:2010 இறப்புகள்
பகுப்பு:இந்திய முஸ்லிம்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:ஊர்ப் பெயரால் அறியப்படும் மக்கள்